ქალაქ ფოთის ტერიტორიაზე მდებარეობს 11 საჯარო და 5 კერძო სკოლა.

საგანმანათლებლო რესურსცენტრის უფროსი გოჩა ქორქია (0493) 22 20 41 poti@mes.gov.ge

ფოთი, გორგასლის ქ.№37

2020-21 სასწავლო წელი დაიწყო 16 სექტემბერს და დასრულდება მე-12 კლასელებისათვის 20 მაისს, პირველკლასელთათვის 23 მაისს, ხოლო სხვა კლასის მოსწავლეებისათვის 13 ივნისს.

პირველკლასელთა რეგისტრაციის II ეტაპი განხორციელდება 2021 წლის 27 მაისიდან 11 მაისის ჩათვლით. ამ ეტაპზე რეგისტრირდებიან მხოლოდ ის ბავშვები:

ა) რომლის და-ძმაც სწავლობს ამ სკოლაში;

ბ) რომლის მშობელი/მეურვე/მზრუნველი სკოლის თანამშრომელია;

გ) რომლის ოჯახიდანაც ერთდროულად ორი ან მეტი ბავშვი შედის პირველ კლასში;

ამ ეტაპზე მოსწავლის ჩასარიცხად აუცილებელი დოკუმენტების მიღება დაიწყება რეგისტრაციის პარალელურად - 2021 წლის 11 მაისიდან და გაგრძელდება 05 ივლისის ჩათვლით.

III ეტაპი - საყოველთაო ელექტრონული რეგისტრაცია, 2021 წლის 13 მაისიდან დაიწყება და 5 ივნისის ჩათვლით გაგრძელდება.

რეგისტრაცია განხორციელდება განათლების მართვის საინფორმაციო სისტემის ოფიციალურ ვებგვერდზე registration.emis.ge. რეგისტრაციას უზრუნველყოფს მშობელი/კანონიერი წარმომადგენელი. ელექტრონულად რეგისტრირებული მოსწავლის ჩასარიცხად აუცილებელი დოკუმენტაციის წარდგენა 8 ივნისიდან 22 ივნისის ჩათვლით განხორციელდება. დადგენილ ვადებში დოკუმენტაციის წარუდგენლობის შემთხვევაში, რეგისტრაცია ავტომატურად გაუქმდება.

IV ეტაპი 24 ივნისიდან 10 ივლისის ჩათვლით სკოლებში განხორციელდება. ამ ეტაპზე გამოთავისუფლებულ ვაკანტურ ან დარჩენილ თავისუფალ ადგილებზე იმ მოსწავლეების რეგისტრაცია მოხდება, რომლებიც ვერ დარეგისტრირდნენ I, II და III ეტაპებზე, ან სურთ რეგისტრაციის შეცვლა.

მოსწავლის რეგისტრაციას მეოთხე ეტაპზე უზრუნველყოფს საჯარო სკოლა მშობლის/კანონიერი წარმომადგენლის მიერ წარდგენილი აუცილებელი დოკუმენტაციის საფუძველზე.

მეოთხე ეტაპზე დარეგისტრირების მსურველები დოკუმენტაციას წარადგენენ რეგისტრაციის ვადებშივე - 2021 წლის 20 აგვისტოდან 10 სექტემბრის ჩათვლით.

პირველკლასელთა რეგისტრაციასა და ჩარიცხვაზე განცხადებები მიიღება სკოლის მიერ დამტკიცებული საქმისწარმოების წესის შესაბამისად, ელექტრონული ფოსტის მეშვეობით.